1. **ZAŠTO JE VAŽNO DOBRO PISANJE?**

Osnovna načela umijeća pisanja svode se na razumijevanje potreba konzumenata i potreba masovnih medija. Dobar tekst je temelj dobrog izvještavanja, a slab tekst može „pokvariti“ i najbolje podatke.

1. **KOJIM FUNKCIONALNIM STILOM SE KORISTE NOVINARI TE NAVEDITE NEKE OD NJEGOVIH OSOBINA?**

Koriste se novinarskim (žurnalističkim) stilom hrvatskog standardnog jezika kojeg neki nazivaju novinsko-publicističkim stilom. Osobine su da je najotvoreniji stil u jeziku, u sebi sadrži elemente svih ostalih stilova hrvatskog standardnog jezika (administrativizme, žargonizme…), specifičan je, često koristi metafore, aktiv, preporuča se da vijest ima najviše 32 riječi…

1. **NAVEDITE KRITERIJE DOBROGA PISANJA I OBJASNITE JEDAN OD NJIH?**

Točnost, dosljednost, sažetost, konkretnost, jasnoća, suvislost/koherentnost, kreativnost.

Dosljednost (*consistent*) – dobra gramatika i pravopis omogućuju dobar, tečan tekst (ako počnete u aktivu, ne treba prijeći u pasiv u istoj rečenici, ne brkati padeže, vremena, osobne zamjenice, izravni i neizravni govor…)

1. **KOJE SU OSOBINE VAŽNE ZA IZGRAĐIVANJE NOVINAREVA OSOBNOG STILA?**

Dvije su osobine dobrog stila: **odgovarajući ritam** i **izražajna snaga**. Svaki novinar mora stvoriti osoban, prepoznatljiv stil. Dobar novinar i ne mora potpisati tekst, njega prepoznajemo, jer *tako može samo on pisati*.

1. **NAVEDITE OSNOVNE KARAKTERISTIKE DOBROG PISANJA ZA MEDIJE I OBJASNITE JEDNU OD NJIH**

* Blizina - jedan poginuli pred našim pragom više nas zanima od tisuće stradalih na drugom kraju svijeta
* Posljedice
* Ljudski interes
* Važne osobe
* Neobičnost
* Konflikt - priča bez sukoba nije zanimljiva. Uvijek postoji sukob, a ako je prikriven, to bolje, jer smo ga otkrili
* Seks
* Zabava

1. **OBJASNITE STRUKTURU NOVINSKE PRIČE**

Najčešći oblik sastoji se od sljedećeg:

* Glava ili početak (*lead*)
* Materijal koji objašnjava i opširnije razrađuje glavu
* Nužna pozadina (ako je ima)
* Sekundarni i manje važni podaci (ako postoje)

Činjenice treba poredati prema važnosti. Poštuje se prioritet (počinje se najvažnijim, a (naj)manje važno ide na kraj ili se ne objavljuje).

1. **ŠTO JE VIJEST?**

Vijest je temeljni oblik novinarskog izražavanja.

Vijest je pravodoban izvještaj o događaju, činjenicama i stajalištima koja zanimaju iznimno mnogo ljudi.

1. **KOJA DVA TIPA VIJESTI POZNAJEMO I PO ČEMU SE ONI RAZLIKUJU?**

Poznajemo tvrde i meke vijesti. **Tvrde vijesti** izvještavaju o događaju (npr. izvanredna sjednica, zrakoplovna nesreća … ), a **meke vijesti** ne izvještavaju o događaju nego o tome što bi ljudi htjeli znati.

1. **ŠTO JE VRIJEDNOST VIJESTI?**

Kriterij koji primjenjuju novinari kako bi odlučili koja je vijest najvrednija s novinarskog stajališta.

1. **NAVEDITE ELEMENTE VRIJEDNOSTI VIJESTI, objasni 1 od njih**

Elementi kojima određujemo vrijednost vijesti su pravodobnost, blizina, važnost, posljedice, ljudski interes, sukob, neobičnost, utjecaj, publika.

* Blizina - jedan poginuli pred našim pragom više nas zanima od tisuće stradalih na drugom kraju svijeta
* Neobičnost – nešto što je neuobičajeno za svakodnevni život

1. **OBJASNITE TEMELJNU FORMULU PISANJA VIJESTI**

Nezamjenjivo pravilo pisanja vijesti 5W koje novinarima pomaže da brzo, učinkovito i jasno opišu najvažnije što se dogodilo. Odgovori na pitanja (5+1) najbolje zadovoljavaju potrebu publike da dozna što se dogodilo:   
Who? (Tko) | What? (Što) / When (Kada) | Where? (Gdje) | Why? (Zašto) | + How? (Kako)

1. **ŠTO JE GLAVA VIJESTI I ZBOG ČEGA JE VAŽNA?**

Glava je početak novinskog teksta, radijske ili televizijske emisije. Ona je jasna, jezgrovita i jednostavna. Glava je najvažniji dio teksta jer:

* pomaže konzumentima da razumiju karakteristike priče koju objavljujemo
* usmjerava pozornost publike na temu priče
* pomaže novinaru da odluči kojim će smjerom krenuti i na što će se usredotočiti.

1. **NAVEDITE NEKE KARAKTERISTIKE LOŠE GLAVE VIJESTI**

Loša glava prema Wardu sadržava sljedeće karakteristike:

* Nezanimljivi glagoli
* Nategnute ocjene, igre riječi, „pametovanje“
* Novinar nameće svoje mišljenje, upleće se u priču
* Dominira funkcija osobe o kojoj pišemo, a ne događaj
* Novinar pretpostavlja da čitatelj već nešto zna o događaju
* Loša glava sadržava malo ili nimalo informacija i sadržajnih podataka

1. **KOJE SU DVIJE OSNOVNE VRSTE GLAVA VIJESTI PREMA M. MENCHERU?**

Mencher smatra da postoje dvije osnovne vrste glave: **izravna** i **odgođena**. U izravnoj glavi su svi bitni elementi rečeni su u prvom odlomku, a odgođena glava opisuje, uvodi u atmosferu i podsjeća na događaje.

1. **OPIŠITE REZIMIRAJUĆU GLAVU VIJESTI**

Često se naziva i osnovna glava, jer je to početak vijesti koji je najčešći u medijima. Ne smije biti duža od 35 riječi sročenih u jednu rečenicu i treba kratko izvijestiti o događaju.

1. **NAVEDITE OSOBINE OPISNE GLAVE**

Temelji se na snazi riječi i imaginaciji kojom će konzument medija doživjeti ono o čemu novinar govori. Opisna glava je za novine i radio ono što je kamera za televiziju.

1. **NAVEDITE VRSTE GLAVA PREMA MALOVIĆU**

* Sumirajuća glava
* Narativna glava
* Alternativna glava
* Glava s okusom
* Anegdotalna glava
* Rezimirajuća glava
* Opisna glava

1. **OBJASNITE OSOBITOSTI NAČELA OBRNUTE PIRAMIDE**

Jedan od najčešćih stilova novinarskog pisanja u kojem najvažnije elemente vijesti objavljujemo u prvom odlomku - glavi, a druge informacije o događaju, svrstane prema važnosti u tijelu izvještaja.

1. **KOJE SU ALTERNATIVE OBRNUTOJ PIRAMIDI?**

* Fokusirana struktura
* Kronološko kazivanje
* Pješčani sat i esej

1. **ŠTO JE KRONOLOŠKO KAZIVANJE?**

Pravilo pisanja kronološke strukture je da se počinje početkom, a završava svršetkom događaja – događaj se opisuje kronološki. Prilog počinje glavom koja sadržava sve najvažnije elemente, nastavlja pričati redom te završava zaključkom ako ga ima.

GLAVA →DOGAĐAJ 1 →DOGAĐAJ 2 →DOGAĐAJ X →ZAKLJUČAK (AKO GA IMA)

1. **KADA SE PRIMJENJUJU NAČELA PJEŠČANOG SATA I ESEJA?**

Kada postoje dva događaja jednake važnosti, koji su povezani manje važnim događajem. Tada se u glavu stavlja jedan važni događaj, ubacuje obrat ili prijelaz, a drugim važnim događajem se zaključuje priča.

1. **ŠTO JE INTERVJU?**

Intervju je dijalog u kojem novinar postavlja pitanja, a intervjuirana osoba odgovara.

1. **NAVEDITE TEMELJNA PRAVILA INTERVJUIRANJA**

* Budite pripremljeni
* Pripremite pitanja
* Kada god je moguće, dogovorite vrijeme intervjua
* Prikladno se odjenite
* Sugovornika gledajte u oči
* Nemojte postavljati negativna pitanja
* Razradite svoj sustav pisanja kratica
* Vrata ostavite otvorena za sljedeći razgovor
* Ponesite sa sobom tri predmeta: olovku, bilježnicu i zrno soli
* Provjerite svoje činjenice

1. **KOJE VRSTE INTERVJUA POZNAJEMO PREMA TEORETIČARIMA MISSOURI GRUPE? OBJASNITE 1 OD NJIH**

* **Spoznaja novoga** – prikupljamo informacije a intervju često obavljamo rutinski
* **Profil** – osobu koju intervijuiramo želimo temeljito predstaviti, prikazati je u punom sjaju ili zbog nekog posebnog razloga.
* **Istraživački intervju** – vrlo je važan za istraživačko novinarstvo – novinar utvrđuje činjenice.

1. **KOJA JE RAZLIKA IZMEĐU POSTUPNOG I IZRAVNOG INTERVJUA?**

**Postupni** intervju počinje općim pitanjima o čovjeku, instituciji, a tek onda se postavljaju izravna ili neugodna pitanja. **Izravni** intervju ne obilazi temu nego postavlja izravna, najprovokativnija pitanja.

1. **KOLIKO VRSTA PITANJA KORISTIMO U INTERVJUU I KOJA SU TO?**

Koristimo dvije vrste pitanja u intervjuu, a to su otvorena i zatvorena pitanja.

1. **OBJASNITE RAZLIKU IZMEĐU OTVORENIH I ZATVORENIH PITANJA**

Otvorena pitanja omogućuju sugovorniku da objasni svoje stajalište, manje su izravna i nisu prijeteća. Zatvorena se pitanja koriste kad želimo doznati konkretan odgovor, neku pojedinost i/ili točan podatak.

1. **ZAŠTO JE BITNO NAVOĐENJE CITATA / IZJAVA?**

Zato što izjavom/citatom vjerno prenosimo ono što pojedinci kažu o temi koju objavljujemo.

Izjava/citat donosi izvornost, povećava uvjerljivost i snažno utječe na vjerodostojnost novinskog priloga.

1. **ŠTO JE KOMENTAR?**

Komentar je mišljenje ili stajalište novinara o nekom događaju, pojavi ili osobi

1. **KOJA JE RAZLIKA IZMEĐU OSVRTA I RECENZIJE?**

**Osvrt** je kraći komentar koji se bavi samo jednom temom ili dijelom pojave. **Recenzija** je prikaz umjetničkog, znanstvenog i medijskog djela, priredbe, koncerta, izložbe… Sadržava informacije o djelu ili događaju, ali i ocjenu.

1. **ŠTO JE UVODNIK / EDITORIAL?**

Uvodnik ili editorial iznosi stajalište redakcije. Neke ih redakcije objavljuju redovito, obično na prvim stranicama lista, uz posebno predstavljanje. Piše ih urednik, najuglednija novinarska imena ili nije potpisan.

1. **NAVEDITE DVA TIPA ORGANIZACIJE DNEVNOG LISTA**

Dva su tipa organizacije dnevnog lista: DESK sustav i rubrična podjela.

1. **KOJE SU OSNOVNE RUBRIKE JEDNOG DNEVNO-INFORMATIVNOG LISTA?**

Unutrašnjopolitička, vanjskopolitička, kultura, sport, crna kronika, gradska rubrika, regionalne kronike, RTV program…

1. **ZAŠTO JE BITNO DA FUNKCIJA NAKLADNIKA BUDE RAZDVOJENA OD FUNKCIJE UREDNIŠTVA U POJEDINOME MEDIJU?**

Zbog mogućnosti sukoba interesa. U uobičajenoj organizaciji funkcija nakladnika je razdvojena od funkcije uredništva kako bi se uredništvo kvalitetno bavilo novinarskim poslovima.

1. **OBJASNITE HIJERARHIJSKU STRUKTURU REDAKCIJE**

* **Nakladnik** – vlasnik nakladničke tvrtke, odlučujuća osoba koja određuje kakve će se novine izdavati.
* **Direktor** – glavni operativac koji brine o poslovanju i profitabilnosti.
* **Glavni urednik** – izravno odgovara nakladniku za ostvarivanje dogovorene uređivačke politike i apsolutni je autoritet u uredništvu.
* **Zamjenik glavnog urednika** – obično glavni operativac, vodi sve praktične poslove i u odsutnosti, zamjenjuje glavnog urednika.
* **Urednici temeljnih rubrika** odgovaraju za svoj dio posla i provode dogovorenu uređivačku politiku.
* **Dežurni urednici** vode brigu o dovršenju lista, pregledavaju stranice tisak i „puštaju“ list na rotaciji.

1. **ZAŠTO SE UNUTARNJOPOLITIČKA RUBRIKA NAZIVA I KRALJICOM LISTA?**

Unutarnjopolitička rubrika se naziva kraljicom lista jer se po njoj novine prepoznaju, cijene, vole i kupuju, a zbog nje novine mogu gubiti ugled, simpatije i čitatelje.

1. **NAVEDITE NEKE KARAKTERISTIKE UNUTARNJOPOLITIČKE RUBRIKE I OBJASNITE JEDNU OD NJIH**

* **Informativnost** – značajna kako bi list zadovoljio potrebe čitatelja za znanjem o političkim zbivanjima.
* **Tematski članci**
* **Mišljenja i stavovi** – kruna su uređivačkog opredjeljenja pojedinog lista.

1. **ŠTO PODRAZUMIJEVAMO POD POJMOM SPECIJALIZACIJE U NOVINARSTVU?**

Novinar se obično specijalizira za neko područje bilo zbog svojih sklonosti, bilo zbog stjecaja okolnosti, a specijalizacija se stječe dobrim poznavanjem nekog područja.

1. **KOJA JE ULOGA DOPISNIKA U POJEDINOME MEDIJU?**

Dopisnik svakodnevno prati sve službene izvore informiranja, vodi brigu o zbivanjima, a uredništvo od njega zahtijeva da bude izvrsno obaviješten o svim zbivanjima u toj sredini i to prije svih ostalih dopisnika.

1. **KOJE SU SPECIFIČNOSTI GRADSKE RUBRIKE?**

Najvažnija odlika rubrike je informativnost. Pokriva sva zbivanja u gradu i njegovoj okolici te o njima iscrpno izvješćuje čitatelje.

1. **KOJE SU OVLASTI GLAVNOGA UREDNIKA?**

Glavni urednik je najviše rangirani novinar redakcije, a prema zakonskim odredbama on odgovara za sadržaj medija koji uređuje. Drži sve konce u rukama, ima pravo donositi sve odluke te određuje i ostvaruje u suradnji sa zamjenicima i pomoćnicima uređivačku politiku. Usmjerava razvoj medija, poboljšava novinarstvo i širi granice slobode medija. Određuje novinarske standarde redakcije.

1. **KOJE SU OVLASTI GLAVNOGA UREDNIKA?**

Uloga lektora je da ispravi rukopis poštujući važeća jezična pravila, a redaktora da korigira tekst s novinarskog aspekta (glava, struktura, argumentacija….)